open-index/open-wikipedia-markdown huggingface dataset:
Bad Wörishofen

**Bad Wörishofen** on kaupunki Baijerin osavaltiossa eteläisessä Saksassa. Terveysturismi on kaupungille tärkeä tulonlähde.

## Maantiede
Bad Wörishofen sijaitsee ylänkömaalla Unterallgäun piirikunnan itäosassa 75 kilometriä Münchenistä länsilounaaseen. Maanteitse etäisyys on 83 kilometriä. Bad Wörishofen koostuu osa-alueista Bad Wörishofen, Dorschhausen, Frankenhofen, Hartenthal, Kirchdorf, Oberes Hart, Obergammenried, Schlingen, Schöneschach, Stockheim, Unteres Hart ja Untergammenried.

## Historia
Bad Wörishofen mainitaan ensi kerran vuonna 1067 muodossa Werenshova. Christina von Fronhofen lahjoitti kylän dominikaaneille 1243. Vuonna 1629 ruttoon kuoli puolisen tuhatta kyläläistä, vain kaksi maatilaa säästyi taudilta. Luostari valmistui 1721 ja nykyisin se edustaa kaupungin historiallista arkkitehtuuria. Kylä kasvoi 1800-luvulla ja vuosisadan lopussa sen väkiluku oli noin 2&nbsp;700. Vuonna 1890 valtuusto päätti tehdä kylästä kylpyläkunnan vain yhden äänen enemmistöllä ja kolmekymmentä vuotta myöhemmin Baijerin osavaltio myönsi sille oikeuden käyttää etuliitettä Bad. Virallisesti Bad Wörishofen sai kaupunkioikeudet 1949. Vuonna 2021 Sebastian Kneippin syntymästä tuli kuluneeksi 200 vuotta: hänen ansiostaan Bad Wörishofen tunnetaan laajalti.

## Talous ja liikenne
Bad Wörishofenin suuria yrityksiä on muun muassa Tricor Group, joka on erikoistunut erilaisiin pakkausmateriaaleihin. Terveysturismi on alueelle tärkeä. Bad Wörishofenin rautatieasema sijaitsee rataosuuden Türkheim–Bad Wörishofen päässä. Moottoritie Bundesautobahn 96 kulkee kaupungin pohjoisosan halki. Bad Wörishofenilla on oma liittymä.

## Muuta
Ohjaaja Rainer Werner Fassbinder oli syntynyt Bad Wörishofenissa.

## Lähteet

## Aiheesta muualla
*Bad Wörishofen, Baijeri, Saksa — Sunrise, Sunset, and Daylength
Jarrestraßen metroasema

**Jarrestraße** on Hampurin metron U5-linjan suunnitteilla oleva metroasema, joka on tarkoitus avata vuonna 2035. Valmistuttuaan siitä tulee linjan väliaikainen pääteasema. 

## Sijainti
Asema sijaitsee Barmbeker Straßen alapuolella, 19,5 metrin syvyydessä. Eteläinen sisäänkäynti sijoittuu Jarrestraßelle.

## Historia
Vuosina 1953-1974 suunnitellun U4-linjan (Lurup - Altona - Hauptbahnhof - Sengelmannstraße) oli määrä pysähtyä Jarrestraßella. Linjaa ja Jarrestraßen asemaa ei kuitenkaan koskaan toteutettu. Vuonna 2014, osana U5-linjan suunnittelun aloittamista, aseman suunnitelmat uusittiin. Suunnitteluvaihe päättyi vuonna 2025. Aseman rakennustyöt on tarkoitus aloittaa vuonna 2026, ja se on tarkoitus avata vuonna 2035.

## Lähteet
Ayguesvives

**Ayguesvives** () on kunta Ranskan eteläosassa Haute-Garonnen departementissa Oksitanian alueella. Se sijaitsee noin 28 kilometriä Toulousen kaupungista kaakkoon.

Kunnan läpi rakennettiin 1600-luvulla kanava Canal du Midi. Kunnan alueella on kaksi kanavan sulkua, Ticaille ja Sanglier, sekä yksi kanavan ylittävä Vaubanin suunnittelema kanavasilta Pont-canal d'Ayguesvives.

Château des Martin d’Ayguesvives on luultavasti rakennettu 1600- tai 1700-luvulla. Linna oli jonkin aikaa hylättynä, mutta se kunnostettiin vuonna 2002, ja nyt siellä sijaitsee uusi kaupungintalo.

Kunnan keskustassa sijaitseva goottilainen Saint-Saturninin kirkko on rakennettu 1500-luvun alussa. Vuonna 1570 hugenotit ryöstivät ja tuhosivat kirkon, josta jäi vain seinät jäljelle.

Kirkon ulkoseinällä on 1,87 m korkea miliarium, mikä oli roomalaisella tiellä tuhannen askeleen välein asetettu merkki. Tämä merkki on tehty 300-luvulla, ja se on ollut Toulousen ja Narbonnen yhditävällä tiellä, Via Aquitanialla. Ayguesvivesin talonpojat kunnioittivat aikanaan tätä kiveä, jonka uskottiin parantavan pienten lasten hammassäryn.


Tiedosto:Écluse d'Ayguesvives sas.JPG|Ticaillen sulku.
Tiedosto:Ecluse double du sanglier - partie amont.jpg|Sanglierin sulku.
Tiedosto:Église d'Ayguesvives, vue générale.jpg|Saint-Saturninin kirkko.
Tiedosto:Ayguesvives mil.JPG|Miliarium.


## Lähteet

## Aiheesta muualla
Ágios Fokás (Lesbos)

**Ágios Fokás** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 21 (2021).

Ágios Fokásin kylä sijaitsee samannimisellä niemellä Lesboksen etelärannikolla noin 53 kilometriä länsilounaaseen Mytilínistä. Se on osa Vrísan kyläyhdyskuntaa. Kylän lähellä sijaitsevat antiikin aikaisen Dionysos Bresageneen temppelin (myös Dionysos Bresaioksen temppeli) rauniot.

## Lähteet
Anemótia

**Anemótia** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 338 (2021).

Anemótian kylä sijaitsee Lesboksen läntisissä sisäosissa Kouratsónas-vuoren itärinteessä noin 55 kilometriä länsiluoteeseen Mytilínistä. Se on rakennettu noin 375 metrin korkeuteen merenpinnasta laskettuna. Anemótia muodostaa oman kyläyhdyskuntansa (Δημοτική Κοινότητα Ανεμότιας, *Dimotikí Koinótita Anemótias*), johon ei kuulu muita asutuksia.

## Lähteet
Archaía Ántissa

**Archaía Ántissa** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 18 (2021).

Archaía Ántissan kylä sijaitsee Lesboksen länsiosan pohjoisrannikolla noin kymmenen kilometriä pohjoiskoilliseen Ántissan kylästä ja noin 64 kilometriä länsiluoteeseen Mytilínistä. Se on osa Skalochórin kyläyhdyskuntaa. Kylän nimi, suomeksi ”Antiikin Antissa”, tulee siitä, että sen paikalla sijaitsi antiikin ajan Antissan kaupunki. Arkeologinen alue on nimellä Ovriókastro tunnetussa niemessä kylän pohjoispuolella. Nykyinen kylä nimettiin antiikin aikaisen kaupungin mukaan vuonna 1981. Sen aiempi nimi oli *Koúlova* (Κούλοβα).

## Lähteet
Bobby Convey

**Robert ”Bobby” Francis Convey** (s. 27. toukokuuta 1983 Philadelphia, Pennsylvania) on yhdysvaltalainen ammattilaisuransa päättänyt jalkapalloilija. Hän pelasi pääsääntöisesti vasemman keskikenttäpelaajan pelipaikalla mutta pystyi pelaamaan myös laitapuolustajana tai laitahyökkääjänä. Hän on pituudeltaan 175-senttimetrinen.

Conveyn ensimmäinen ammattilaisseura oli kotimaansa D.C. United, jota hän edusti vuodet 2000–2004. Convey voitti MLS Cupin mestaruuden viimeisellä kaudellaan. Hän siirtyi seuraavaksi englantilaiseen Readingiin ja voitti sen riveissä Englannin mestaruussarjan kaudella 2005–2006. Hän pelasi joukkueessa kaikissa kilpailuissa 112 ottelua, joissa hän teki kahdeksan ja syötti kymmenen maalia. Convey jatkoi uransa loppuun kotimaassaan muutamien seurojen kokoonpanoissa ja voitti vuonna 2013 MLS Cupin Sporting Kansas Cityn kanssa.

Convey pelasi kuusi ottelua Yhdysvaltain alle 17-vuotiaiden maajoukkueessa. Hän pelasi alle 20-vuotiaiden maajoukkueessa yhdeksän ottelua ja teki kaksi maalia. Convey liittyi lokakuussa 2000 Yhdysvaltain A-maajoukkueeseen. Hän pelasi urallaan 46 virallista A-maaottelua, joissa hän onnistui kerran maalinteossa heinäkuussa 2003 CONCACAF Gold Cupin ottelussa Costa Rican verkkoon. Convey pelasi joukkueensa kaikki kolme ottelua vuoden 2003 Maanosaliittojen cupissa. Lisäksi hän pelasi joukkueensa kaikki kolme ottelua vuoden 2006 MM-kilpailuissa.

## Lähteet

## Aiheesta muualla
Mate Boban

**Mate Boban** (1940 Sovići – 7. heinäkuuta 1997 Mostar) oli Bosnian sodan aikaisen kroaattien perustaman Hertseg-Bosnian johtaja vuosina 1992–1994. Bobanin johdolla kroaatit kävivät sotaa bosniakkeja vastaan ja heitä syytettiin myös sotarikoksista. Kansainvälinen paine sai kroaattien ja bosniakkien välisen sodan loppumaan. Hertseg-Bosnia liittyi Bosnia-Hertsegovinan federaation ja Boban jäi syrjään politiikasta. Boban kuoli vuonna 1997 hieman ennen todennäköistä oikeudenkäyntiään sotarikoksiin liittyen.  

## Elämäkerta
Mate Boban syntyi Sovićin kylässä lähellä Gruden kaupunkia Hertsegovinan länsiosassa vuonna 1940. Vuonna 1958 Boban liittyi Jugoslavian kommunistien liittoon ja toimi sen paikallisjohtajana yli 20 vuotta. Hän opiskeli taloutta ja työskenteli useille eri valtionyhtiöille. Boban joutui aikanaan monesti vaikeuksiin viranomaisten kanssa. Bobanin mukaan syy tähän oli hänen kroaattinationalisminsa, mutta virallisesti ongelmat liittyivät väitteisiin kavalluksesta. 

Merkittävä käänne Bobanin uralla tapahtui vuonna 1990, jolloin hän perusti Hertsegovinan demokraattisen liiton, joka liittyi hieman myöhemmin Kroatian demokraattiseen liittoon Bosnia-Hertsegovinassa. Jälkimmäisen puolueen ehdokkaana Boban pääsi vaaleissa Jugoslavian parlamenttiin ja nousi ensin puolueen varapuheenjohtajaksi, sekä tammikussa 1992 varsinaiseksi puheenjohtajaksi, kun aikaisempi liian maltillisena pidetty puheenjohtaja Stjepan Kljujić oli menettänyt Kroatian presidentti Franjo Tuđmanin tuen. 3. heinäkuuta 1992 Bobanista tuli itsehallinnollisen Hertseg-Bosnian johtaja, jonka hän julisti edelleen itsenäiseksi tasavallaksi elokuussa 1993. Boban halusi näin vakiinnuttaa kroaattien aseman ennen mahdollista Owen–Stoltenberg -rauhansuunnitelman toteuttamista. Rauhansuunnitelma olisi läpi mennessään jakanut Bosnian kolmeen autonomiseen etnisesti jaettuun osaan.

Bobanin johdolla Hertseg-Bosnia taisteli Bosnian sodassa Kroatian tukemana bosniakkeja vastaan etenkin Lašvanskan laakson alueella. Bobanilla oli myös idea siirtää Bosnian kroaatit maan muista osista kroaattien hallitsemalle kroaattienemmistöiselle alueelle. Suunnitelma johti riitaan Boanin ja Bosnian katolisen arkkipiispa Vinko Puljićin välillä. Samalla kroaatteihin kohdistui kansainvälistä painetta, etenkin kun maailmalle levisi uutisia kroaattien kiduttamista bosniakeista vankileireillä. Kroaattien ja bosniakkien välinen sota päättyi lopulta etenkin Yhdysvaltojen vaikutuksesta alkuvuonna 1994 ja Hertseg-Bosnia liittyi myöhemmin Bosnia-Hertsegovinan federaatioon.

Boban siirrettiin syrjään poliittisten muutosten takia helmikuussa 1994. Hän sai tämän jälkeen rahakkaan viran suurelta kroatialaiselta yhtiö INA:lta Zagrebissa. Sodan jälkeen Yhdistyneiden kansakuntien Jugoslavia-tuomioistuin alkoi tutkia Jugoslavian hajoamissotien sotarikoksia. Uskoen tämän koskevan itseään, Boban palasi omaan kotikyläänsä. Hän kuoli Mostarissa 7. heinäkuuta 1997 hieman ennen todennäköistä oikeudenkäyntiään. Kuolinsyy oli aivohalvaus. Bobanin kuoleman jälkeen esitettiin salaliittoteorioita kuoleman lavastuksesta.

## Lähteet
Dáfia

**Dáfia** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 923 (2021).

Dáfian kylä sijaitsee Lesboksen keskiosissa noin 1,5 kilometriä luoteeseen Kallonísta ja noin 40 kilometriä luoteeseen Mytilínistä. Dáfia muodostaa myös laajemman kyläyhdyskunnan (Δημοτική Κοινότητα Δαφίων, *Dimotikí Koinótita Dafíon*), johon kuuluu varsinaisen Dáfian kylän lisäksi Leimónasin luostari (*Moní Leimónos*). Koko yhdyskunnan väkiluku on 926 (2021).

## Lähteet
Arísvi

**Arísvi** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 624 (2021).

Arísvin kylä sijaitsee Lesboksen keskisissä sisäosissa noin 40 kilometriä luoteeseen Mytilínistä, heti Kallonín kaupungin itäpuolella niin, että ne ovat nykyisin käytännössä kasvaneet kiinni toisiinsa. Se on nimetty lähellä sijainneen antiikin ajan Arisban eli Arisben kaupungin mukaan vuonna 1930. Kylän aiempi, turkkilaisajalta peräisin ollut nimi oli *Tsoumaïlí* (Τσουμαϊλή). Arísvi muodostaa oman kyläyhdyskuntansa (Δημοτική Κοινότητα Αρίσβης, *Dimotikí Koinótita Arísvis*), johon ei kuulu muita asutuksia.

## Lähteet
Macangan piiri

**Macangan piiri** () on Mosambikin Teten maakunnassa sijaitseva piiri eli Mosambikin toisen tason aluehallinnollinen alue. Piirin väkilukuarvio on 188&nbsp;074 (2024) ja pinta-ala on 7&nbsp;192 neliökilometriä.

Piiriä rajaa pohjoisessa Malawin valtio. Idässä naapurina on Angónian, kaakossa Tsanganon, etelässä Chiútan ja lännessä Chifunden piirit. Paikallishallintoa varten piirin alue on jaettu kahteen hallinto-alueeseen (postos administrativo), jotka ovat P.A Furancungo ja P.A Chidzolomondo. Hallintoalueet jaetaan edelleen paikkakuntiin (localidades). 

Piirikeskus on Furancungon taajama (kylä). Sieltä on linnuntietä 139 ja maanteitse 174 kilometriä maakuntakeskus Teteen, joka sijaitsee piirikeskuksesta etelään.

Piiri sijaitsee 500–1600 metriä merenpinnan yläpuolella. Maasto on alimmillaan piirin lounaisosassa (500–600 m mpy) ja kohoaa piirin pohjoisosassa ylimmillään noin 1&nbsp;517,6 metriin (Monte Furancungo). Piirissä saadaan keskimäärin 400–1200 millimetriä sadetta vuodessa; vähiten sataa piirin lounaisosassa ja runsaimmat sateet saadaan pohjoisosassa.

Lukutaidottomien osuus väestöstä oli erittäin korkea: 47,1 prosenttia (koko maakunnan keskiarvo 39,9&nbsp;% vuosien 2020–2024 tilaston mukaan).

Väestön pääelinkeino on maatalous. Tärkeimpiä maataloustuotteita ovat maissi, kaali, porkkana, paprika, salaatti, sipulit, pavut, soijapapu ja tupakka.

## Lähteet
* 
* 
* 

### Viitteet

## Aiheesta muualla
* Boletim Informtivo_Especial dia mundial de água (eskuskylästä Maailman vesipäivän 2025 julkaisussa 22.3.2025; julkaisija: Administração Regional de Águas do Centro)  (issuu.com)
Kápi

**Kápi** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 460 (2021).

Kápin kylä sijaitsee Lesboksen pohjoisissa sisäosissa noin 41 kilometriä luoteeseen Mytilínistä. Kápi muodostaa myös laajemman kyläyhdyskunnan (Δημοτική Κοινότητα Κάπης, *Dimotikí Koinótita Kápis*), johon kuuluu varsinaisen Kápin kylän lisäksi sen ranta-asutus ja satama Limáni eli Limáni Kápis, joka sijaitsee saaren koillisrannikolla noin kuuden kilometrin päässä pääkylästä. Koko yhdyskunnan väkiluku on 465 (2021).

## Lähteet
Fjællebro

**Fjællebro** on taajama Ringstedin kunnassa Tanskassa. Taajamassa oli 224 asukasta vuoden 2025 alussa.

## Väestökehitys

## Lähteet

## Aiheesta muualla
Kerámi

**Kerámi** (, ) on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 547 (2021).

Kerámin kylä sijaitsee Lesboksen keskiosissa noin kaksi kilometriä etelään Kallonísta ja noin 41 kilometriä luoteeseen Mytilínistä. Kerámi muodostaa myös laajemman kyläyhdyskunnan (Δημοτική Κοινότητα Κεραμίου, *Dimotikí Koinótita Keramíou*), johon kuuluu varsinaisen Kerámin kylän lisäksi Skála Kallonísin kylä. Koko yhdyskunnan väkiluku on  (2021).

## Lähteet
Kleio (täsmennyssivu)

**Kleio** (, ) tai **Kleió** () voi viitata seuraaviin:

* Kleio, muusa kreikkalaisessa mytologiassa
* Kleió, kylä Lesboksen saarella Kreikassa
* 84 Klio, päävyöhykkeen asteroidi

## Katso myös

* Clio, useita merkityksiä
Lepétymnos (kylä)

**Lepétymnos** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 123 (2021).

Lepétymnoksen kylä sijaitsee Lesboksen pohjoisosassa kylälle nimensä antaneen Lepétymnos-vuoren pohjoisrinteessä noin 14 kilometriä itään Míthymnasta ja noin 50 kilometriä luoteeseen Mytilínistä. Lepétymnos muodostaa oman kyläyhdyskuntansa (Δημοτική Κοινότητα Λεπετύμνου, *Dimotikí Koinótita Lepetýmnou*), johon ei kuulu muita asutuksia.

## Lähteet
Matti Puranen

**Matti Ilmari Puranen** on suomalainen tutkija ja tietokirjailija. Hän työskentelee Maanpuolustuskorkeakoulun apulaisprofessorina erityisalanaan Kiinan ulkopolitiikka ja sotilasstrategia ja Helsingin yliopistossa vierailevana tutkijana.

Puranen käsittelee teoksessaan *Älysota* (2025) tekoälyn vaikutusta sodankäyntiin. Mikko Hautala arvioi teosta *[[Kanava (lehti)|Kanavassa]]*, että se on "tuhti paketti" aiheesta. Puranen hyväksyy hänen mukaansa ajatuksen, että 2020-luvun tekoälyvallankumous mullistaa sodan olomuodon perinpohjaisesti, mutta mullistus on vasta alussa. Teos on hänen mukaansa ansiokas ja perusteellinen mutta silti yleistajuinen ja helppolukuinen.

## Teokset
* *Informaatioherruus : Kiinan sotilasstrategia ja sodan kuva kylmän sodan jälkeisellä aikakaudella*, Maanpuolustuskorkeakoulu, Sotataidon laitos 2022  (julkaisussa virheellinen ISBN)
* Ari-Joonas Pitkänen, Matti Puranen, Mika-Matti Taskinen, Niko Vartiainen, *Kiina Xi Jinpingin aikakaudella* Helsinki : Teos 2023 
* *Älysota*. Teos 2025 

## Lähteet
Lisvóri

**Lisvóri** (, ) on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 322 (2021).

Lisvórin kylä sijaitsee Lesboksen eteläisissä sisäosissa noin 39 kilometriä länteen Mytilínistä. Se on rakennettu noin 134 metrin korkeuteen merenpinnasta laskettuna. Kylä on syntynyt 1000- tai 1100-luvulla, ja sen alkuperäinen nimi oli *Lesvórion* (Λεσβόριον).

Lisvóri muodostaa myös laajemman kyläyhdyskunnan (Δημοτική Κοινότητα Λισβορίου, *Dimotikí Koinótita Lisvoríou*), johon kuuluvat varsinaisen Lisvórin kylän lisäksi kylät Livádia, Skamioúdi ja Thermopigés. Koko yhdyskunnan väkiluku on 351 (2021).

## Lähteet
Norrköpingin raatihuone

**Norrköpingin raatihuone** () on Ruotsin Norrköpingissä sijaitseva vuonna 1910 valmistunut raatihuone, jonka suunnitteli Isak Gustaf Clason. Raatihuoneen tornin korkeus on 68 metriä. Sen huipulla on graniittiveistos, joka esittää kaupungin suojeluspyhimystä Pyhää Olavia, lempinimeltään Gull-Olle. Raatihuoneen kelloilla soitetaan vaihtuva melodia päivittäin klo 12.55 ja 16.55.
## Lähteet

## Aiheesta muualla
Peter Harryson

**John Peter Kaj Harryson** (s. 2. huhtikuuta 1948 Norrköping) on ruotsalainen näyttelijä. Hän sai näyttelijänkoulutuksen Tukholmassa vuosina 1967–1970 ja oli sen jälkeen muutaman vuoden kiinnitettynä Dramateniin ennen siirtymistään vapaaksi ammatinharjoittajaksi, jolloin hän muun muassa teki revyitä Kar de Mumman kanssa. Suurelle yleisölle Harryson tuli tunnetuksi *Hedebyborna*-televisiosarjasta (1978–1982), jossa hän näytteli isänsä John Harrysonin kanssa isää ja poikaa. Myöhemmin 1990-luvulla Harryson oli mukana *[[Varustamo (televisiosarja)|Varustamossa]]*, jossa hänen hahmonsa oli kilpailija Pehr Silver. Vuosina 1997–2005 Harryson juonsi suosittua *[[Så ska det låta]]* -musiikkitietokilpailua.
## Lähteet

## Aiheesta muualla
Pielaveden kunnanvaltuusto

**Pielaveden  kunnanvaltuusto** on Pohjois-Savon maakunnassa sijaitsevan Pielaveden kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 21 paikkaa, joista kaksitoista on keskustan hallussa valtuustokaudella 2025–2029.

Kunnanvaltuuston puheenjohtajana toimii Pentti Virolainen (kesk.), varapuheenjohtajana Aku Saastamoinen (kesk.) ja toisena varapuheenjohtajana Johanna Paananen (sd.).

## Koostumus vaaleittain
Vuodesta 1976 lähtien tarkasteltuna keskustan kannatus kuntavaaleissa Pielavedellä on ollut noin 45–55 prosentin välillä. Toiseksi kannatetuin oli ollut SKDL ja sen seuraaja vasemmistoliitto noin 20–25 prosentin kannatuksella vuoden 2008 vaaleihin asti, jonka jälkeen puolueen kannatus alkoi laskea. Vuosina 2012–2021 perussuomalaiset keräsi vasemmistoliittoa suuremman kannatuksen. Vuonna 2025 Avoin Pielavesi yhteislista nousi valtuuston toiseksi suurimmaksi ryhmäksi.

## Valtuutetut
### Kausi 2025–2029
Vuoden 2025 kuntavaaleissa Pielavedelle valittujen valtuutettujen keski-ikä on 48,8 vuotta. Uusia valtuutettuja valittiin kahdeksan.

Pielaveden kunnanvaltuustoon valittiin vaaleissa seuraavat jäsenet kaudelle 2025–2029: (APYL: Avoin Pielavesi) 

## Lähteet
*
*
*
*
*
*
*

### Viitteet
Aino (jäätelö)

**Aino** on Froneri Finlandin jäätelötuotemerkki. Ensimmäiset Aino-jäätelöt tulivat myyntiin vuonna 2005. Aino-jäätelöitä myydään 0,9 litran pakkauksissa, ja ne ovat erikoistuneet suomalaisiin marjamakuihin, kuten karpaloon, mustikkaan, mansikkaan ja lakkaan sekä muun muassa suklaaseen, kinuskiin ja lakritsiin. Kermajäätelöiden lisäksi tuoteperheeseen on vuodesta 2019 kuulunut vegaanisia kaurajäätelöitä. Muiden Froneri Finlandin jäätelöiden tapaan Aino-jäätelöt valmistetaan Turengin jäätelötehtaalla Janakkalassa.

## Lähteet

## Aiheesta muualla
*Aino-jäätelö Froneri Finlandin kotisivuilla
Ahto Virtanen

**Ahto Aleksi Virtanen** (8. huhtikuuta 1896 Kurikka – 8. marraskuuta 1926 Helsinki) oli suomalainen arkkitehti.

Virtanen kirjoitti ylioppilaaksi Lapuan yhteiskoulusta vuonna 1915 ja valmistui arkkitehdiksi Teknillisestä korkeakoulusta 1921. Hän työskenteli muun muassa Puolustusministeriössä ja Yleisten rakennusten ylihallituksessa, kunnes siirtyi Kulutusosuuskuntien Keskusliiton rakennusosaston arkkitehdiksi vuonna 1924. Lyhyeksi jääneen uransa aikana Virtanen ehti suunnittelemaan muun muassa Into Saxelinin kanssa Kurikan kirkkomaalla sijaitsevan *Vapaussodassa kaatuneiden muistopatsaan* (1922). Hän on suunnitellut myös urheiluseura Kurikan Ryhdin tunnuksen.

Ahto Virtanen kuoli keuhkokuumeeseen vain 30-vuotiaana. Hänet on haudattu Hietaniemen hautausmaalle. Haudalla on vuonna 1936 paljastettu muistomerkki, jonka on suunnitellut Virtasen lanko Alvar Aalto.

## Lähteet

## Aiheesta muualla
*
Sneslev

**Sneslev** on taajama Ringstedin kunnassa Tanskassa. Taajamassa oli 415 asukasta vuoden 2025 alussa.

## Väestökehitys

## Lähteet

## Aiheesta muualla
Julius Korjus

**Julius Korjus** (s. 5. joulukuuta 2000 Kellokoski) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan vasen laitahyökkääjä. Korjus laukoo vasemmalta. 

## Ura
Korjuksen kasvattajaseura on Kellokosken Alku. Hän siirtyi C-juniori-ikäisenä Pelicansiin. Korjus oli kaudella 2016–2017 B2-nuorten SM-karsinnoissa joukkueensa paras pistemies ja maalintekijä tehoilla 10+11=21. Kaudella 2017–2018 hän toimi Pelicansin U18-joukkueen varakapteenina. Kaudeksi 2019–2020 Korjus siirtyi Tampereen Ilveksen A-nuoriin ja kaudeksi 2020–2021 sieltä Hämeenlinnan Pallokerhon U20-joukkueeseen (aik. käsite A-nuoret). Hän jakoi tehoilla 8+15=23 joukkueen sisäisen pistepörssin toisen sijan Jiri Parviaisen ja Jimi Rönkkösen kanssa edellään Tomi Palo.

Kaudeksi 2021–2022 Korjus siirtyi vuoden mittaisella sopimuksella Mestis-joukkue Joensuun Kiekko-Poikiin. Hän pelasi siellä tulokaskaudellaan 40 runkosarjaottelua tehopistein 4+4=8 ja viisi pudotuspeliottelua ilman tehopisteitä. Toukokuussa 2022 Korjus teki seuran kanssa vuoden mittaisen jatkosopimuksen. Tammikuussa 2023 hänen sopimuksensa kuitenkin purettiin yhteisymmärryksessä. Seuraavana päivänä Korjuksen vahvistettiin siirtyvän loppukauden 2022–2023 kattavalla sopimuksella Kajaanin Hokkiin. Hänen teholukemansa +7 oli Oskari Siikin ohella joukkueen paras, vaikka Korjus pelasi Hokissa vain 18 ottelua. Toukokuussa 2023 hän teki seuran kanssa vuoden mittaisen jatkosopimuksen.

Korjus siirtyi kaudeksi 2024–2025 jatkamaan Mestis-pelejään vuoden mittaisella sopimuksella KeuPa HT:n riveihin. Hän voitti joukkueen sisäisen piste- ja maalipörssin tehoilla 15+13=28. Huhtikuussa 2024 Korjus teki seuran kanssa vuoden mittaisen jatkosopimuksen.

Kesällä 2025 Korjus nousi KeuPa HT:n yhteistyöseuran, SM-liigajoukkue JYPin harjoitusrinkiin. Syyskuussa hän teki seuran kanssa kaksivuotisen sopimuksen. Korjus teki liigadebyyttinsä kauden 2025–2026 avauskierroksella 10. syyskuuta 2025 Tampereen Ilvestä vastaan. Hänet merkittiin JYPin nelosketjun oikeaan laitaan Teemu Väyrysen ja Aaro Vidgrenin viereen. Hän sai ottelussa jääaikaa 5.30 minuuttia. Debyyttinsä jälkeen Korjus palasi lainalle KeuPaan.

## Yksityiselämä
Korjuksen isä Jari on toiminut Viron ikäkausimaajoukkueiden apuvalmentajana.

## Tilastot

## Lähteet
*
*
*

### Viitteet
Chifunden piiri

**Chifunden piiri** () on Mosambikin Teten maakunnassa sijaitseva piiri eli Mosambikin toisen tason aluehallinnollinen alue. Piirin väkilukuarvio on 186&nbsp;620 (2024) ja pinta-ala on 9&nbsp;398 neliökilometriä.

Pohjoisessa piiri rajautuu Sambiaan ja Malawiin. Piirin muina naapureina ovat idässä Macangan, etelässä Chiútan ja lännessä Marávian piirit.

Paikallishallintoa varten piirin alue on jaettu kolmeen hallinto-alueeseen (postos administrativo): P.A Chifunde, P.A Mualadzi ja P.A Nsadzo. Hallintoalueet jaetaan edelleen 11 paikkakuntaan (localidades). Piirin hallintokeskus on Luiajoen varrella sijaitseva Luian (Luía) kylä, Chifunden hallinto-alueen keskus. Sieltä on linnuntietä 140 ja maanteitse 155 kilometriä kaakossa sijaitsevaan maakuntakeskus Teteen. 

Lukutaidottomien osuus oli väestössä erittäin korkea: 51,6 prosenttia (koko maakunnan keskiarvo 39,9&nbsp;% vuosien 2019–2023 tilaston mukaan).

Piiri sijaitsee 200–1&nbsp;500 metriä merenpinnan yläpuolella. Maasto on alimmillaan piirin eteläosassa (200–300 m mpy) ja kohoaa piirin pohjoisosassa paikoin yli 1&nbsp;000 metriin metriin. Piirissä sataa keskimäärin 892 millimetriä sadetta vuodessa (vaihdellen piirin osasta riippuen välillä 600–1200 mm/vuosi); vähiten sataa piirin eteläosassa ja runsaimmat sateet saadaan luoteisosassa.

Väestön pääelinkeino on maatalous. Keskeisimpiä tuotteita ovat maissi, pavut, maniokki ja soijapavut.

## Lähteet
* 
* 
* 

### Viitteet
Magoén piiri

**Magoén piiri** () on Mosambikin Teten maakunnassa, Cahora Bassan tekojärven eteläpuolella sijaitseva piiri eli Mosambikin toisen tason aluehallinnollinen alue. Piirin väkilukuarvio on 105&nbsp;698 (2024) ja pinta-ala on 8&nbsp;554 neliökilometriä.

Etelässä ja lännessä piiri rajautuu Zimbabwen valtioon. Piirin muina naapureina ovat pohjoisessa Zumbon ja Marávian sekä idässä Cahora Bassan piirit.

Paikallishallintoa varten piirin alue on jaettu kolmeen hallinto-alueeseen (postos administrativo): P.A Mphende, P.A Chinthopo ja P.A Mucumbura. Hallintoalueet jaetaan edelleen 8 paikkakuntaan (localidades). Piirin hallintokeskus on Mphenden (Mpheende) taajama (kylä). Sieltä on linnuntietä 201 ja maanteitse 258 kilometriä idässä sijaitsevaan maakuntakeskus Teteen. 

Lukutaidottomien osuus oli väestössä korkea: 37,6 prosenttia (koko maakunnan keskiarvo 39,9&nbsp;% vuosien 2019–2023 tilaston mukaan).

Väestön pääelinkeinoja ovat maatalous ja kalastus. Keskeisimpiä tuotteita ovat maissi, durra, hirssi, saaliskalaoista kapenta ja tilapiat, seesami ja naudanliha.

## Lähteet
* 
* 
* 
* 

### Viitteet
5027 Androgeos

**5027 Androgeos (1988 BX1)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on .

## Lähteet
Senegalin kansalliskokous

**Senegalin kansalliskokous** () on Senegalin yksikamarinen parlamentti. Se koostuu 165 edustajasta, jotka valitaan viiden vuoden välein. Vuosina 2007–2012 Senegalissa oli myös ylähuone eli senaatti.
## Vaalitapa
Kansalliskokouksen paikoista 112 on jaossa enemmistövaalitavalla yhden tai useamman edustajan vaalipiireissä ja 53 suhteellisella vaalitavalla puolueiden valtakunnallisen kannatuksen mukaan. Ulkomailla asuvat senegalilaiset muodostavat yhden kahdeksan edustajan vaalipiirin. Senegalissa on käytössä niin kutsuttu seeprasääntö, jonka mukaan ehdokaslistoilla joka toisen ehdokkaan on oltava mies ja joka toisen nainen. Äänioikeusikäraja on 18 vuotta ja ehdolleasettumisikäraja 25 vuotta. Äänestyspakkoa ei ole.
## Työskentely
Kansalliskokous kokoontuu säännöllisesti lokakuusta kesäkuuhun. Pysyviä valiokuntia on 14.

Kansalliskokouksen säätämät lait menevät presidentin vahvistettaviksi. Jos tämä kieltäytyy, laki palautuu parlamentille, joka voi saattaa sen voimaan ilman presidentin vahvistusta.

Kansalliskokous voi tehdä valtion budjettiin vain sellaisia muutoksia, jotka eivät vaikuta talousarvion kokonaisali- tai ylijäämään.

Senegalin hallituksen tulee nauttia kansalliskokouksen luottamusta.
## Lähteet

## Aiheesta muualla

* Kansalliskokouksen verkkosivut
5030 Gyldenkerne

**5030 Gyldenkerne (1988 VK4)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Östgötateatern

**Östgötateatern** on Ruotsin Itä-Götanmaalla toimiva alueteatteri, joka perustettiin vuonna 1980 Linköpingin ja Norrköpingin kaupunginteatterien yhdistyessä. Molemmissa kaupungeissa sijaitsevien pysyvien näyttämöiden lisäksi teatteri järjestää kiertueita. Ötsgötateaternilla on vuodesta 2001 ollut lapsille ja nuorille tarkoitettu teatterikerho Ung scen öst.

Östgötateaternia on vuodesta 2018 johtanut Nils Poletti.
## Lähteet

## Aiheesta muualla
* Teatterin verkkosivut
Blood Incantation

**Blood Incantation** on yhdysvaltalainen death metal -yhtye, joka on perustettu vuonna 2011.

## Jäsenet
Yhtyeen jäsenet:
* Paul Riedl - laulu, kitara
* Morris Kolontyrsky - kitara
* Isaac Faulk - rummut
* Jeff Barrett - bassokitara

## Diskografia
; Studioalbumit
* 
* 
* 

## Lähteet

## Aiheesta muualla
* 
*
Knocked Loose

**Knocked Loose** on yhdysvaltalainen metalcore-yhtye. Se on perustettu vuonna 2013 Oldhamin piirikunnassa, Kentuckyssa.

Yhtye julkaisi debyytti-EP:nsä nimeltä *Pop Culture* vuonna 2014, Little Heart Recordsin kautta. Ensimmäinen kokonainen studioalbumi, *Laugh Tracks*, julkaistiin 16. syyskuuta 2016. Sitä seuraava albumi eli *A Different Shade of Blue* tuli julki lähes kolmen vuoden jälkeen 23. elokuuta 2019. Kaksi viimeksi mainittua albumia on julkaistu Pure Noise Records -levy-yhtiön kautta, jossa kiinni yhtye on nykyäänkin.

## Jäsenet

### Nykyiset

*Bryan Garris (laulu, 2013–)
*Isaac Hale (kitara ja taustalaulu, 2013–)
*Kevin Otten (basso, 2013–)
*Kevin Kaine (rummut, 2015–)
*Nicko Calderon (rytmikitara ja taustalaulu, 2020–)

### Entiset

*Dylan Isaacs (rummut, 2013–2014)
*Nate Woods (rummut, 2014)
*Cole Crutchfield (rytmikitara ja taustalaulu, 2015–2020)

## Diskografia

; Studioalbumit
* 
* 
* 

## Lähteet

## Aiheesta muualla
*
Mavagon piiri

**Mavagon piiri** () on Mosambikin pohjoisosassa, Niassan maakunnan pohjoisosassa sijaitseva aluehallinnon toisen tason piiri. Pohjoisessa maakunta rajautuu Tansanian valtioon. Naapureina idässä ovat Meculan, etelässä Majunen, lounaassa Muemben piiri ja lännessä Sangan piirit. 

Piirin väestöennuste oli 40&nbsp;156 as. (2025) ja pinta-ala on 9&nbsp;559 neliökilometriä. Paikallishallintoa varten piiri on jaettu kahteen hallintoalueeseen (P.A): Mavago-Sede ja M’sawize. Nämä jakautuvat edelleen yhteensä kolmeksi paikkakunnaksi. Piirin hallintokeskus on Mavagon kylä tai taajama (myös nimiä N'kalapa-Mavago ja Mavago-Sede on käytetty). Maakuntakeskus Lichinga sijaitsee piirikeskuksesta linnuntietä 137 kilometriä ja maanteitse 250 kilometriä lounaaseen.

Lukutaidottomuus oli piirissä vuosien 2019–2023 tilaston mukaan erittäin korkea: 61 prosenttia (maakunnan keskiarvo 50,6&nbsp;%).

 

Läntisin osa Niassan suojelualueesta sijaitsee piirissä. Tällä on vaikutuksensa maankäyttöön ja elinkeinoihin alueella. 
Seudulla on raportoitu joistain islamististen terroristiryhmien hyökkäyksistä 2020-luvulla.  



## Lähteet
* 

* 

### Viitteet

## Aiheesta muualla

* A Catchment Based Approach to the Conservation of Rivers and Management of the Niassa Reserve (M. Wishart, M. Couto, D. Juizo, 2004, pdf)  (biofund.org.mz)
6444 Ryuzin

**6444 Ryuzin (1989 WW)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

## Lähteet
Kirja ruumiin sisäisten ja ulkoisten sairauksien parantamisesta

**Kirja ruumiin sisäisten ja ulkoisten sairauksien parantamisesta** () on maagis-lääketieteellinen käsikirjoitus, jonka kirjoitti timbuktulainen Sayyid Ahmad al-Raqqād al-Kunti vuonna 1684 (vuonna 1096 islamilaisen kalenterin mukaan). 

Teos hyväksyttiin Unescon kansainväliseen Maailman muisti -rekisteriin vuonna 2017.

## Teoksen sisältö
Teos käsittelee eläinten ja lintujen luonteita ja ominaisuuksia, lääkekasveja, mineraaleja sekä haavojen hoitoa ja kirurgiaa. Sen sisältö ulottuu kuitenkin lääketiedettä laajemmalle, sillä se tarkastelee myös taikuutta ja yhdistää kehon ja sielun hoidon pyrkien auttamaan ihmisiä löytämään tasapainon ja sopusoinnun ympäristönsä kanssa. Kirja antaa ohjeita muun muassa manaamiseen, kateuden ja pahojen vaikutusten torjumiseen, aviopuolisoiden välisen sovun palauttamiseen, pahojen henkien karkottamiseen, hyvää satoa edistävään ennustamiseen, hedelmättömyyden voittamiseen sekä kadonneiden esineiden löytämiseen.

Teos on osa 42&nbsp;000 käsikirjoituksen kokoelmaa, joka säilytetään Mamma Haïdara -kirjastossa Timbuktussa. Timbuktu perustettiin noin vuonna 1100 kaupan keskuksena Saharan autiomaahan, ja se oli myös tärkeä islamilaisen oppimisen keskus 1300-luvulta lähtien. Timbuktun kirjastoissa on monia tärkeitä käsikirjoituksia, jotka Timbuktun kirjureiden ja oppineiden ovat kirjoittaneet ja kopioineet eri arabialaisilla kirjoitusjärjestelmillä.

## Timbuktun kirjastojen evakuointi
Pohjois-Malin konfliktissa vuosina 2012–2013 yhteensä 4&nbsp;203 Timbuktun käsikirjoitusta poltettiin tai varastettiin. Mamma Haïdara -kirjaston perustaja Abdel Kader Haidara organisoi yli 350&nbsp;000 käsikirjoituksen siirtämisen Bamakoon turvasäilöön. Tähtitieteen, runouden, historian ja oikeustieteen teoksia pakattiin metalliarkkuihin, jotka sitten kuljetettiin kirjastosta muulikärryillä ja pienillä ajoneuvoilla turvataloihin ympäri kaupunkia, ja lopulta 800 kilometrin päähän Bamakoon. Yhdessä tapauksessa siirrettäviä käsikirjoituksia täynnä oleva vene takavarikoitiin ja pidettiin lunnaita vastaan ​​Niger-joella, ja toisissa tapauksissa jihadistit ja malilaiset sotilaat tutkivat koteloita vahingoittaen joitakin hauraista asiakirjoista. Militanttien uhkan ohella käsikirjoituksia uhkasi kosteusvauriot Bamakon ilmastossa, joka on Timbuktua huomattavasti kosteampi. Vuonna 2022 Bamakossa oli evakuoituna vielä 300 000 käsikirjoitusta.

## Lähteet

## Aiheesta muualla

* 
*
George Larner

**George Edward Larner** (7. helmikuuta 1875 Langley, Berkshire, Englanti – 4. maaliskuuta 1949 Brighton, East Sussex, Englanti) oli englantilainen kilpakävelijä, joka nousi lajinsa huipulle aloitettuaan kilpailu-uransa poikkeuksellisen myöhään, 28-vuotiaana.

## Varhainen ura ja nousu huipulle
Larner aloitti kilpakävelyn vuonna 1903 työskennellessään poliisina Brightonissa. Hän voitti useita Britannian mestaruuksia jo varhain urallaan ja rikkoi maailmanennätyksiä kaikilla matkoilla kahdesta kymmeneen mailiin. Hänen kahden mailin maailmanennätyksensä säilyi voimassa 39 vuotta, ja kymmenen mailin ennätys kesti 26 vuotta. Larner tunnettiin pitkästä askeleestaan ja säästeliäästä mutta tehokkaasta tyylistään, mikä teki hänestä arvostetun kilpailijan.

## Olympiamenestys 1908
Larner sai poliisityöstään virkavapaata harjoittelua varten ja hän valmistautui huolellisesti vuoden 1908 Lontoon olympialaisiin. Hän voitti kultaa sekä 3&nbsp;500 metrin että 10 mailin kävelyssä, ja koska näitä matkoja ei järjestetty uudelleen olympialaisissa, hän jäi niiden ainoaksi olympiavoittajaksi. Kymmenen mailin kilpailussa hän teki uuden maailmanennätyksen, joka säilyi voimassa 26 vuotta.

## Ura olympialaisten jälkeen
Olympiavoittojen jälkeen Larner vetäytyi kilpakävelystä, mutta palasi vuonna 1911 voittaen Britannian seitsemän mailin mestaruuden. Hän ei kuitenkaan jatkanut valmistautumista vuoden 1912 olympialaisiin. Tämän jälkeen hän harrasti maastojuoksua ja toimi myöhemmin arvostettuna kävelytuomarina.

## Kirjallinen panos ja perintö
Larner julkaisi vuonna 1909 teoksen *Larner's Text Book on Walking: Exercise, Pleasure, Sport*, jossa hän käsitteli kävelyn tekniikkaa, harjoittelua ja terveyshyötyjä. Kirja sisälsi omaperäisiä harjoitteluvinkkejä ja edisti kilpakävelyn kehitystä. Larnerin saavutukset, mukaan lukien yhdeksän maailmanennätystä ja kaksi olympiakultaa, tekivät hänestä yhden Englannin menestyneimmistä ja arvostetuimmista kilpakävelijöistä. Hänen ennätyksensä ja vaikutuksensa lajiin säilyivät merkittävinä pitkään hänen kuolemansa jälkeen vuonna 1949.

## Lähteet
Yang Pu

**Yang Pu** (; s. 30. maaliskuuta 1978) on kiinalainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 178-senttimetrinen. Yang edusti koko ammattilaisuransa kotimaansa Beijing Guoania, jonka kanssa hän voitti Kiinan liigamestaruuden kaudella 2008–2009. Hän pelasi 34 ottelua Kiinan A-maajoukkueessa, joista kaksi vuoden 2002 MM-kilpailuissa.

## Lähteet
Henock Abrahamsson

**Henock Abrahamsson** (29. lokakuuta 1909 Göteborg – 23. huhtikuuta 1958) oli ruotsalainen jalkapalloilija, joka pelasi maalivahdin pelipaikalla. Hänen seurajoukkueensa olivat IFK Göteborg ja Gårda BK. Abrahamsson pelasi kuusi ottelua Ruotsin A-maajoukkueessa. Hän pelasi kolme ottelua vuoden 1938 MM-kilpailuissa, kun Ruotsi saavutti neljännen sijan Brasiliaa vastaan pelatussa pronssiottelussa.

## Lähteet
Erik Gaardhøje

**Erik Foersom Gaardhøje** (2. marraskuuta 1938 Frederikshavn – 22. toukokuuta 2007) oli tanskalainen jalkapalloilija, joka pelasi maalivahdin pelipaikalla. Hän oli pituudeltaan 183-senttimetrinen.

Gaardhøjen koko yhdeksänvuotisen ammattilaisuran kattoi Esbjerg fB:n joukkue. Hän voitti sen riveissä neljästi Tanskan liigamestaruuden kausina 1960–1961, 1961–1962, 1962–1963 ja 1964–1965 sekä kerran Tanskan cupin 1964. Gaardhøje pelasi 14 ottelua Tanskan A-maajoukkueessa. Hän sai olympiamaajoukkueen kanssa hopeaa vuoden 1960 Rooman kesäolympialaisista mutta ei pelannut turnauksessa otteluakaan.

## Lähteet
Erik Almgren

**Karl Erik Algot Almgren** (28. tammikuuta 1908 Tukholma – 23. elokuuta 1989) oli ruotsalainen jalkapalloilija, joka pelasi keskikenttäpelaajan pelipaikalla. Hän oli pituudeltaan 178-senttimetrinen.

Almgren edusti seuraurallaan muun muassa kymmenen vuotta AIK Fotbollia, jonka kanssa hän voitti Ruotsin liigamestaruuden kaudella 1937. Almgren pelasi 13 ottelua Ruotsin A-maajoukkueessa. Hän kuului Ruotsin kokoonpanoon vuoden 1936 kesäolympialaisissa. Hän pelasi kolme ottelua vuoden 1938 MM-kilpailuissa, kun Ruotsi saavutti neljännen sijan pronssiottelussa Brasiliaa vastaan.

## Lähteet
Liadagmis Povea

**Liadagmis Povea** (s. 6. helmikuuta 1996) on kuubalainen kolmiloikkaaja.

Povea saavutti alle 20-vuotiaiden MM-kilpailuissa 2014 hopeaa myötätuulituloksella 14,07. Yleisessä sarjassa hän jäi karsintaan Rio de Janeiron olympialaisissa 2016, Lontoon MM-kilpailuissa 2017 ja Dohan MM-kilpailuissa 2019. Hän sijoittui Tokion olympialaisissa 2021 viidenneksi tuloksella 14,70, jäi karsintaan Eugenen MM-kilpailuissa 2022, sijoittui kuudenneksi Budapestin MM-kilpailuissa 2023 tuloksella 14,87 ja oli neljäs Pariisin olympialaisissa 2024 tuloksella 14,64. Tokion MM-kilpailuissa 2025 hän sijoittui neljänneksi tuloksella 14,72.

Sisäratojen MM-kilpailuissa Povea sijoittui viidenneksi vuonna 2022 tuloksella 14,45 ja saavutti hopeaa vuonna 2025 tuloksella 14,57. Pan-Amerikan kisoissa hän on sijoittunut kuudenneksi vuonna 2015 myötätuulituloksella 13,97 sekä saavuttanut pronssia vuonna 2019 tuloksella 14,60 ja hopeaa vuonna 2023 tuloksella 14,41.

Povea ylitti 14 metrin rajan ensimmäisen kerran vuonna 2014 ja ylsi tulokseen 14,56 kaksi vuotta myöhemmin. Vuonna 2019 hän paransi ennätyksekseen 14,77, ja toukokuussa 2021 syntyi ennätys 14,93.

## Lähteet
Tri-isobutyylialumiini

**Tri-isobutyylialumiini** (C12H27Al) on organoalumiiniyhdisteisiin kuuluva organometalliyhdiste. Yhdistettä käytetään esimerkiksi katalyyttinä polymeerien valmistuksessa ja reagenssina orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa tri-isobutyylialumiini on väritöntä nestettä. Yhdiste on pyroforista eli se voi syttyä palamaan ilman vaikutuksesta ja ainoastaan laimeat liuokset eivät ole pyroforisia. Aine reagoi erittäin voimakkaasti myös veden, alkoholien, happojen ja amiinien kanssa. Tri-isobutyylialumiini liukenee alifaattisiin ja aromaattisiin hiilivetyihin.

Tri-isobutyyliamiinia valmistetaan alumiinista, isobutyleenistä ja vedystä 80–150&nbsp;°C:n lämpötilassa ja 200 baarin paineessa. Reaktio voi tapahtua joko yhdessä vaiheessa tai kahdessa vaiheessa, jolloin välivaiheena muodostuu di-isobutyylialumiinihydridiä.

Tri-isobutyylialumiinia käytetään katalyyttinä yhdessä Ziegler–Natta-katalyyttien kanssa valmistettaessa polyolefiineja. Orgaanisen kemian synteeseissä sitä käytetään pelkistettäessä ketoneja ja epoksideja stereoselektiivisesti, alkyloivana reagenssina ja reagenssina toisiintumis tai syklopropanointireaktioissa. Ainetta käytetään erityisesti pinta-aktiivisina aineina ja muovinpehmentiminä käytettävien pitkäketjuisten alkoholien synteeseissä.

## Lähteet
Näytönsuoja

**Näytönsuoja** on lisävaruste, joka kiinnitetään älypuhelimen, tabletin tai muun mobiililaitteen näytön päälle suojaamaan sitä naarmuilta, iskuilta ja lialta. Näytönsuojia on olemassa useita eri tyyppejä, ja ne eroavat toisistaan materiaalien, paksuuden ja suojaominaisuuksien perusteella.

## Tyypit
* **Panssarilasi** – ohut karkaistusta lasista valmistettu suojakalvo, joka parantaa näytön iskunkestävyyttä. Panssarilasi voi olla kirkas, matta tai yksityisyyttä suojaava (privacy).  
* **Hydrogeeli** – joustava kalvo, joka kestää paremmin naarmuuntumista ja palautuu pienistä vaurioista ajan kuluessa. Hydrogeeli soveltuu myös kaareville näytöille.  
* **Privacy-näytönsuoja** – sisältää valoa suodattavan kerroksen, joka rajoittaa katselukulmaa ja estää sivullisia näkemästä näytön sisältöä.  
* **Matta suojakalvo** – vähentää heijastuksia ja antaa sormille hieman kitkaisemman pinnan, mutta ei tarjoa yhtä hyvää iskunkestävyyttä kuin panssarilasi.  

## Historia
Ensimmäiset älypuhelinten näytönsuojat tulivat markkinoille 2000-luvun alussa, kun kosketusnäytölliset laitteet yleistyivät. Alkuvaiheessa suojat olivat ohuita muovikalvoja, joiden tarkoitus oli estää lähinnä naarmuuntumista. 2010-luvulla yleistyi karkaistusta lasista valmistettu panssarilasi, joka toi lisää iskunkestoa.  

## Käyttö
Näytönsuojat ovat yleisiä erityisesti älypuhelimissa. Niiden avulla voidaan pidentää laitteen käyttöikää ja vähentää näytön vaihtotarvetta. Suomessa näytönsuojia myydään laajasti verkkokaupoissa sekä elektroniikka- ja puhelinliikkeissä.

## Katso myös
* Panssarilasi  
* Älypuhelin  

## Lähteet
Fiona ’Elōne

**Fiona ’Elōne** (s. 1995) on suomalainen kirjailija ja käsikirjoittaja.
Koulutukseltaan hän on medianomi.

’Elōnen esikoisromaani *Tulit luokseni kutsumatta* ilmestyi Otavan kautta syksyllä 2022. Kirja käsittelee yksinhuoltajuutta, yhteiskuntaluokkia, rasismia ja päihdeongelmia. Kirjan arvioissa nostettiin kirjan musta huumori ja lohdullisuus. *Helsingin Sanomien* Arttu Seppäsen mukaan ”anglismeja tihkuva romaani ei ole kielellisesti kovin antoisa, mutta perustasoa”.

’Elōne on Ruskeiden tyttöjen toiminnanjohtaja.
Hän on puhunut kustannusalan kaupallistumisesta sekä kirjallisuuden ja taiteen tuotteistumisesta. Hän on sanonut vierastavansa taiteen muuttumista pelkäksi bisnekseksi.

## Teokset
* 
* Kaari Utrio: Aatelisneito, porvaristyttö / Fiona 'Elōne. Essee julkaisussa 

## Lähteet
Gustav Sjöberg

**Gustav Sjöberg** (23. maaliskuuta 1913 – 3. lokakuuta 2003) oli ruotsalainen jalkapalloilija, joka pelasi maalivahdin pelipaikalla. Hän edusti seuraurallaan muun muassa 18 vuotta AIK Fotbollia. Sjöberg pelasi 21 ottelua Ruotsin A-maajoukkueessa. Hänet valittiin joukkueensa kokoonpanoon vuoden 1938 MM-kilpailuissa, mutta hän ei päässyt vaihtopenkiltä kertaakaan kentälle.

## Lähteet
Rauhes Hausin metroasema

**Rauhes Haus** on Hampurin metron U2 ja U4-linjojen metroasema, joka avattiin 2. tammikuuta 1967. Asemaa käyttää arkisin 15 790 matkustajaa päivässä. Suunnitteluvaiheessa aseman nimi oli "Hammer Berg". 

## Historia
Rauhes Hausin metroasema avattiin 2. tammikuussa 1967, osana Berliner Torin ja Billstedtin välisen osuuden ensimmäistä vaihetta, joka kulki Horner Rennbahnin asemalle. Asemalla liikennöi vuoteen 2009 asti U3-linja. Vuodesta 2009 lähtien asemalla on liikennöinyt U2-linja. U4-linja on liikennöinyt asemalla marraskuusta 2012 lähtien.

## Lähteet
Canção Nova

**Canção Nova** () on brasilialainen katoliseen karismaattiseen uudistukseen kuuluva yhteisö, joka on syntynyt 1970-luvulla.

Salesiaaneihin kuulunut pappi Jonas Abib (1936–2022) perusti Canção Novan katolisen karismaattisen uudistusliikkeen linjauksia noudattaen. Hän oli saanut tehtäväkseen kastettujen uuden evankeliomisen piispa Antônio Afonso de Mirandalta paavi Paavali VI:n apostolisen kehoituskirjeen *[[Evangelii nuntiandi]]* inspiroimana. Yhteisöllä on muun muassa oma televisioverkosto, radiokanava, Internet-viestintä ja kustantamo. Sen keskus ja asuinyhteisö sijaitsee Cachoeira Paulistan kaupungissa São Paulon osavaltiossa ja se sai virallisen tunnistuksen kansainvälisenä järjestönä paavilliselta maallikkoneuvostolta vuonna 2008. Yhteisö toimii mediatyössä muun muassa Israelissa.

## Katso myös
*Comunidade Católica Shalom
*Minuto de Dios

## Lähteet

## Aiheesta muualla

*cancaonova.com Brasilia 
*cancaonova.pt Portugal 
*Terra Santa - Canção Nova in the Holy Land 
*Catholicism Anew
Abildgaard

**Abildgaard** on tanskalainen sukunimi muun muassa seuraavilla henkilöillä:

* Nicolai Abraham Abildgaard (1743–1809), tanskalainen taidemaalari
* Peter Christian Abildgaard (1740–1801), tanskalainen eläinlääkäri ja lääkäri
* Søren Abildgaard (1718–1791), norjalais-tanskalainen piirtäjä ja geologi
Melodifestivalen 2026

**Melodifestivalen 2026** oli Ruotsissa järjestetty laulukilpailu, jossa valittiin Ruotsin edustaja Eurovision laulukilpailuun 2026. Kilpailu koostui viidestä alkukarsinnasta, viidennen alkuerän kanssa samana iltana käydystä semifinaalista sekä finaalista. Jokaisessa alkuerässä oli kuusi kappaletta, joista kaksi eteni suoraan finaaliin ja yksi semifinaaliin. Semifinaalin kautta valittiin vielä kaksi finalistia. Alkuerissä ja semifinaalissa tuloksista päätettiin katsojaäänestyksellä, finaalissa tuloksesta päättivät yhdessä katsojat ja kansainväliset raadit.
 
Kilpailukappaleita otettiin vastaan 18. elokuuta – 12. syyskuuta 2025. Kappaleita lähetettiin yhteensä 3&nbsp;888. Kilpailijat, kilpailukappaleiden nimet sekä lauluntekijät julkaistiin 2. joulukuuta 2025.

Kilpailun voitti Felicia kappaleellaan ”My System”. Hän sai sekä raadeilta että yleisöltä eniten pisteitä.

## Osakilpailut
Osakilpailut koostuivat viidestä alkukarsinnasta viidessä eri paikkakunnalla.

### Ensimmäinen osakilpailu
Ensimmäinen osakilpailu kilpailtiin 31. tammikuuta Saab Arenalla Linköpingissä.

### Toinen osakilpailu
Toinen osakilpailu kilpailtiin 7. helmikuuta Scandinaviumissa Göteborgissa.

{| class="wikitable sortable"

### Kolmas osakilpailu
Kolmas osakilpailu kilpailtiin 14. helmikuuta Kristianstad Arenalla Kristianstadissa.

### Neljäs osakilpailu
Neljäs osakilpailu kilpailtiin 21. helmikuuta Malmö Arenalla Malmössä.

### Viides osakilpailu
Viides osakilpailu kilpailtiin 28. helmikuuta Gärdehov-hallissa Sundsvallissa.

## Loppukilpailut
### Finaalikarsinta
Viidennen alkuerän yhteydessä järjestettiin finaalikarsinta, johon osallistuivat osakilpailujen kolmanneksi sijoittuneet kappaleet.

### Finaali
Finaali kilpailtiin 7. maaliskuuta Strawberry Arenalla Tukholmassa.

## Lähteet
*
*
*

### Viitteet

## Aiheesta muualla
Horner Rennbahnin metroasema

**Horner Rennbahn** on Hampurin metron U2 ja U4-linjojen asema, joka avattiin 2. tammikuuta 1967. Asemaa käyttää arkisin 30 306 matkustajaa päivässä.

## Historia
Aseman rakentaminen aloitettiin vuonna 1963, ja se avattiin 2. tammikuuta 1967 U3-linjan väliaikaisena pääteasemana. Linjaa jatkettiin Legienstraßelle 24. syyskuuta 1967. Vuodesta 2009 lähtien asemalla on liikennöinyt U2-linja. U4-linja on liikennöinyt asemalla marraskuusta 2012 lähtien.

Vuonna 2027 avattavan U4-linjan jatkeen rakennustöiden yhteydessä asemaa laajennettiin rakentamalla uusi sivulaituri nykyisen aseman itäpuolelle. tämän vuoksi asema oli suljettuna toukokuusta 2023 toukokuuhun 2024. asti. Toukokuuhun 2025 asti, asema oli jaettu kahteen osaan, sillä vanha asema toimi päivisin keskustaan kulkevien junien pääteasemana, ja uusi sivulaituri toimi Mümmelmannsbergiin kulkevien junien pääteasemana. Tulevaisuudessa keskustaan kulkevat junat pysähtyvät ainoastaan vanhalla asemalla ja Horner Geestiin tai Mümmelmannsbergiin kulkevat junat ainoastaan uudella laiturilla.

## Lähteet